Obelė
Obelė – upė šiaurės Lietuvoje, Radviliškio ir Pakruojo rajonuose; Kruojos dešinysis intakas (Mūšos baseinas). Prasideda 8 km į šiaurę nuo Radviliškio, netoli Vantainių kaimo. Teka daugiausia pro dirbamus laukus šiaurės rytų kryptimi. Vaga labai vingiuota. Įteka į Kruoją 18 km nuo jos žiočių, 6 km į vakarus nuo Pakruojo, prie Kareiviškio kaimo. Intakai: dešinieji – Vėzgė; kairieji – Raganė, Bedrė, Skalbupis, Kapupė, Salupis. Vidutinis upės nuolydis – 144 cm/km. Obelė 22 km nuo žiočių patvenkta, sudarytas 67 ha Petraičių tvenkinys. Gyvenvietės prie Obelės: Voskoniai, Paobeliai, Petraičiai, Stačiūnai, Dargužiai, Užubeliai, Poškiečiai. Upėvardis kilęs nuo medžio pavadinimo obelis.